Aisuluu Tynybekova

| Aisuluu Tynybekova |
| --- | --- |
 Tynybekova sinisissä trikoissa
Henkilötiedot
Syntynyt: 4. toukokuuta 1993 Biškek, Kirgisia
Kansalaisuus:   Kirgisia
Uran tiedot
Pituus:  170 cm
Paino:  59 kg
Laji:  Vapaapaini
  [ Muokkaa Wikidatassa ]   
| Mitalit> Maa:   Kirgisia.Naisten vapaapaini. Olympialaiset  | Mitalit> Maa:   Kirgisia.Naisten vapaapaini. Olympialaiset  | Mitalit> Maa:   Kirgisia.Naisten vapaapaini. Olympialaiset  | Maa:   Kirgisia> Naisten vapaapaini. |
| --- | --- | --- | --- |
|  Hopeaa | Tokio 2020 | 62 kg |  |
|  Pronssia | Pariisi 2024 | 62 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Nur-Sultan 2019 | 62 kg |  |
|  Kultaa | Oslo 2021 | 62 kg |  |
|  Kultaa | Belgrad 2023 | 62 kg |  |
|  Pronssia | Pariisi 2017 | 58 kg |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | 62 kg |  |
|  Pronssia | Incheon 2014 |  55 kg |  |
|  Pronssia | Hangzhou 2023 | 62 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Bangkok 2016 | 58 kg |  |
|  Kultaa | New Delhi 2017 | 58 kg |  |
|  Kultaa | Xi'an 2019 | 62 kg |  |
|  Kultaa | Almaty 2021 | 62 kg |  |
|  Kultaa | Astana 2023 | 62 kg |  |
|  Kultaa | Biškek 2023 | 62 kg |  |
|  Hopeaa | Astana 2014 | 60 kg |  |
|  Hopeaa | Doha 2015 | 58 kg |  |
|  Hopeaa | Ulan-Baatar 2022 | 62 kg |  |
|  Pronssia | New Delhi 2013 | 59 kg |  |
|  Pronssia | New Delhi 2020 | 62 kg |  |
Aisuluu Tynybekova (4. toukokuuta 1993 Biškek) on kirgisialainen vapaapainija. Hän on olympiamitalisti ja kolminkertainen maailmanmestari.
Tynybekova voitti maailmanmestaruuden Nur-Sultanin MM-kilpailuissa 2019 62 kg sarjassa. Kyseinen mestaruus oli ensimmäinen kirgisialaisen voittama aikuisten maailmanmestaruus. Hän voitti 62-kiloisten mestaruuden toistamiseen Oslossa 2021 ja jälleen Belgradissa 2023 . Hänellä on myös MM-pronssia Pariisin MM-kilpailujen 2017 58 kg sarjasta.
Tynybekova on myös osallistunut neljästi olympialaisiin. Lontoossa 2012 hän kilpaili 63 kg sarjassa. Hän hävisi tuolloin ensimmäisen ottelunsa ruotsalaiselle Henna Johanssonille. Neljä vuotta myöhemmin Rio de Janeirossa 2016 hän otteli 58 kg sarjassa. Tuolloin hän voitti toisella kierroksella brasilialaisen Joice Silvan ja puolivälierissä suomalaisen Petra Ollin. Välierissä hän hävisi venäläiselle Valerija Koblovalle. Hän kuitenkin pääsi keräilyeriin, jossa hävisi pronssiottelussa intialaiselle Sakshi Malikille. Hänen lopullinen sijoituksensa oli viides. Vuodelle 2021 siirretyissä Tokion olympialaisissa hän saavutti hopeaa. Kukistettuaan välierässä ukrainalaisen Iryna Koliadenkon ylivoimaisella pistevoitolla hän hävisi loppuottelussa Japanin Yukako Kawaille pistein 3–4. Tynybekova sijoittui pronssille Pariisin olympialaisissa 2024.
Tynybekova voitti Aasian kisoissa kultaa 62 kg:n sarjassa 2018 ja sai pronssia 2023. Lisäksi hän sai pronssia 55-kiloisissa 2014. Hän on voittanut Aasian-mestaruuden viidesti. Ensimmäisen mestaruuden hän voitti vuonna 2016 58 kg sarjassa. Vuotta myöhemmin New Delhissä hän voitti saman sarjan. Vuosien 2019, 2021, 2023 ja 2024 AM-kilpailuissa hän voitti 62 kg sarjan. Tynybekovalla on myös kolme AM-hopeaa vuosilta 2014, 2015 ja 2022 sekä yksi AM-pronssi vuodelta 2013.